Diari Oficial de la Generalitat Valenciana


Sumari del DOGV 7542, del 08-06-2015 (2015/5379)

RESOLUCIÓ d'1 de juny de 2015, de la Conselleria d'Educació, Cultura i Esport, per la qual es reconeix el Museu d'Història de la Telecomunicació Vicente Miralles Segarra de la Universitat Politècnica de València com a museu de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5379


Data del document
:   01-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Universitat Politècnica de València
    * València
    * museu

RESOLUCIÓ d'1 de juny de 2015, de la Conselleria d'Educació, Cultura i Esport, per la qual es reconeix el Museu d'Història de la Telecomunicació Vicente Miralles Segarra de la Universitat Politècnica de València com a museu de la Comunitat Valenciana. [2015/5379]  
Vista la documentació presentada per la Universitat Politècnica de València, en què se solicita el reconeixement del Museu d'Història de la Telecomunicació Vicente Miralles Segarra com a museu de la Comunitat Valenciana. Tenint en compte que l'esmentat museu reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i coleccions museogràfiques permanents de la Comunitat Valenciana.  
  
Vist l'informe favorable del Servici de Museus, de 4 de maig de 2015, i a proposta de la directora general de Cultura, resolc:  
  
Primer  
Reconèixer el Museu d'Història de la Telecomunicació Vicente Miralles Segarra com a museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència.  
  
Segon  
Publicar la present resolució en el Diari Oficial de la Comunitat Valenciana.  
  
Tercer  
Segons el que disposa l'article 13 de l'orde esmentada, la Conselleria d'Educació, Cultura i Esport podrà anular el present reconeixement del museu si es deixen de complir alguns dels requisits exigits en l'orde.   
  
Quart  
Contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar l'endemà de ser publicada.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
En cas que el recurrent siga una Administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 1 de juny de 2015.- La consellera d'Educació, Cultura i Esport: María José Catalá Verdet.